**Evelyn Verrasztó** (s. 17. heinäkuuta 1989 Budapest) on unkarilainen uinnin Euroopan-mestari. Hän on edustaa Jövő SC -seuraa ja on pituudeltaan 173 cm.

Verrasztó saavutti nuorten EM-kilpailujen 200 metrin selkäuinnissa hopeaa 2005 ja pronssia 2004. Ateenan olympialaisissa hän karsiutui saman lajin välierissä. Budapestin pitkän radan EM-kilpailuissa 2006 hän sijoittui 200 metrin selkäuinnissa kuudenneksi. Melbournen MM-kilpailuissa 2007 hän karsiutui 200 metrin selkä- ja sekauinnin välierissä. Hän saavutti Debrecenin lyhyen radan EM-kilpailuissa 2007 pronssia 200 metrin sekauinnissa ajalla 2.09,83. Eindhovenin pitkän radan EM-kilpailuissa 2008 hän sai 200 metrin sekauinnissa hopeaa ajalla 2.12,93 sekä sijoittui 200 metrin vapaa- ja selkäuinneissa neljänneksi.

Verrasztó karsiutui Pekingin olympialaisissa 2008 uusintauinnin (swim-off) jälkeen 200 metrin sekauinnin loppukilpailusta. 200 metrin selkäunnissa hän karsiutui alkuerissä. Hän kuului kuudenneksi sijoittuneeseen Unkarin joukkueeseen 4 × 200 metrin vapaauintiviestissä. Hän sai saman vuoden Rijekan lyhyen radan EM-kilpailuissa hopeaa 100 metrin sekauinnissa ajalla 59,49 ja 200 metrin sekauinnissa ajalla 2.07,93. Rooman MM-kilpailuissa 2009 hän sijoittui 200 metrin sekauinnissa seitsemänneksi sekä 100 ja 200 metrin vapaauinneissa kahdeksanneksi. Hän ui 200 metrin sekauinnin lyhyen radan (25 m) maailmanennätyksen 2.06,01 Moskovassa marraskuussa 2009. Hän paransi ME:n lukemiin 2.04,64 voittaessaan saman vuoden joulukuussa lyhyen radan Euroopan-mestaruuden Istanbulissa. Hän saavutti lisäksi hopeaa 200 metrin vapaauinnissa ajalla 1.52,61 ja 100 metrin sekauinnissa ajalla 58,21. 

Verrasztó voitti Budapestin pitkän radan EM-kilpailuissa 2010 kultaa 4 × 200 metrin vapaauintiviestissä. Lisäksi hän sai hopeaa 200 metrin sekauinnissa ajalla 2.10,10 sekä sijoittui viidenneksi 100 ja 200 metrin vapaauinneissa. Hän saavutti saman vuoden Eindhovenin lyhyen radan EM-kilpailuissa kultaa 100 metrin sekauinnissa ajalla 59,53 ja 200 metrin sekauinnissa ajalla 2.07.06 sekä pronssia 200 metrin vapaauinnissa ajalla 1.54,39. Kauden päätteeksi hän sijoittui Dubain lyhyen radan MM-kilpailuissa 200 metrin sekauinnissa viidenneksi sekä 200 metrin vapaauinnissa ja 100 metrin sekauinnissa kuudenneksi.

Verrasztó karsiutui 2011 Shanghain MM-kilpailuissa 200 metrin vapaa- ja sekauinnin välierissä. Szczecinin lyhyen radan EM-kilpailuissa hän saavutti hopeaa 200 metrin sekauinnissa ajalla 2.08,28 ja pronssia 200 metrin vapaauinnissa ajalla 1.54,55. Debrecenin pitkän radan EM-kilpailuissa 2012 hän sai hopeaa 4 × 200 metrin vapaauintiviestissä sekä pronssia 200 metrin sekauinnissa ajalla 2.11,63. 200 metrin vapaauinnissa hän oli kahdeksas. Lontoon olympialaisissa hän karsiutui 200 metrin sekauinnin loppukilpailusta oltuaan edellisten olympialaisten tapaan välierien yhdeksänneksi nopein.

Verrasztó karsiutui Barcelonan MM-kilpailuissa 2013 välierissä 100 metrin vapaa- ja perhosuinnissa sekä 200 metrin selkäuinnissa. Berliinin pitkän radan EM-kilpailuissa 2014 hän saavutti pronssia 4 × 200 metrin vapaauintiviestissä sekä sijoittui neljänneksi 200 metrin sekauinnissa ja kuudenneksi 400 metrin sekauinnissa. Saman vuoden Dohan lyhyen radan MM-kilpailuissa hän oli 200 metrin sekauinnissa kuudes sekä 200 metrin vapaauinnissa ja 100 metrin sekauinnissa kahdeksas.

Verrasztó saavutti Lontoon pitkän radan EM-kilpailuissa 2016 kultaa 4 × 200 metrin vapaauintiviestissä ja pronssia sekajoukkueiden 4 × 100 metrin sekauintiviestissä. Lisäksi hän oli viides 200 metrin vapaa- ja sekauinneissa sekä kahdeksas 100 metrin vapaauinnissa. Rio de Janeiron olympialaisissa hän karsiutui 200 metrin vapaauinnin alkuerissä. Kööpenhaminan lyhyen radan EM-kilpailuissa 2017 hän saavutti hopeaa 200 metrin sekauinnissa ajalla 2.08,09. Budapestin pitkän radan EM-kilpailuissa 2021 hän ui alkuerissä Unkarin 4 × 200 metrin vapaauintijoukkueessa, joka saavutti lopulta hopeaa.

Myös Evelyn Verrasztón isä Zoltán Verrasztó, täti Gabriella Verrasztó ja veli Dávid Verrasztó ovat olympiauimareita.

Lähteet
-------

1. 1 2 3  Evelyn Verrasztó *olympedia.org*. Viitattu 30.10.2020. (englanniksi)
2. 1 2 3 4 5 6 7  Swimming - Evelyn Verraszto *the-sports.org*. Viitattu 30.10.2020. (englanniksi)
3. ↑  200 metres Individual Medley, Women *olympedia.org*. Viitattu 30.10.2020. (englanniksi)
4. 1 2 3 4  Verraszto, Evelyn *swimrankings.net*. Viitattu 24.12.2021. (englanniksi)

Naisten 100 metrin sekauinnin lyhyiden ratojen Euroopan-mestarit

|  |
| --- |
| 1991: Louise Karlsson |
1992: Louise Karlsson |
1993: Louise Karlsson |
1994: Louise Karlsson |
1996: Sue Rolph |
1998: Martina Moravcová |
1999: Martina Moravcová |
2000: Martina Moravcová |
2001: Martina Moravcová |
2002: Martina Moravcová |
2003: Alison Sheppard |
2004: Aleksandra Urbańczyk |
2005: Hanna-Maria Seppälä |
2006: Hanna-Maria Seppälä |
2007: Hanna-Maria Seppälä |
2008: Hanna-Maria Seppälä |
2009: Hinkelien Schreuder |
2010: Evelyn Verrasztó |
2011: Theresa Michalak |
2012: Katinka Hosszú |
2013: Rūta Meilutytė |
2015: Katinka Hosszú |
2017: Katinka Hosszú |
2019: Katinka Hosszú |
2021: Alicja Tchórz |

Naisten 4 × 200 metrin vapaauintiviestin pitkien ratojen Euroopan-mestarit

|  |  |
| --- | --- |
| 1980-luku | **1983:** Itä-Saksa Otto • Strauß • Sirch • Meineke • 
**1985:** Itä-Saksa Strauß • König • Stellmach • Friedrich • 
**1987:** Itä-Saksa Stellmach • Friedrich • Strauß • Möhring • 
**1989:** Itä-Saksa Möhring • Stellmach • Strauß • Friedrich |
| 1990-luku | **1991:** Tanska Poulsen • Jensen • Puggaard • Jacobsen • 
**1993:** Saksa Kielgaß • Osygus • van Almsick • Hase • 
**1995:** Saksa Hase • Jung • Kielgaß • van Almsick • 
**1997:** Saksa Hase • Götz • Buschschulte • Kielgaß • 
**1999:** Saksa van Almsick • Szalai • Stockbauer • Kielgaß |
| 2000-luku | **2000:** Romania Potec • Păduraru • Diaconescu • Câșlaru • 
**2002:** Saksa Dallmann • Ries • Stockbauer • van Almsick • 
**2004:** Espanja Rouba • Caballero • Roca • Villaécija • 
**2006:** Saksa Dallmann • Samulski • Steffen • Liebs • 
**2008:** Ranska Manaudou • Balmy • Lazare • Poptšanka |
| 2010-luku | **2010:** Unkari Mutina • Dara • Hosszú • Verrasztó • 
**2012:** Italia Mizzau • Nesti • Carli • Pellegrini • 
**2014:** Italia Mizzau • Pirozzi • Masini • Pellegrini • 
**2016:** Unkari Jakabos • Verrasztó • Kapás • Hosszú • 
**2018:** Iso-Britannia Faulkner • Greenslade • Hibbott • Anderson |
| 2020-luku | **2020:** Iso-Britannia Hope • van Selm • Hibbott • Anderson • 
**2022:** Alankomaat de Jong • Holkenborg • van Kooten • Steenbergen |